Downloaded from YTS.MX
NETFLIXOV DOKUMENTARNI FILM
Official YIFY movies site: YTS.MX
Bivši čelnik Renault-Nissana napustio je Japan i pobjegao u Libanon.
…bivši čelnik Nissana, Carlos Ghosn, je u bijegu.
…bivši čelnik Nissana, Carlos Ghosn,
bio je u kućnom pritvoru…
Navodno je dospio onamo u kutiji za glazbeni instrument.
Sto trideset dana zatvora.
Samica.
Zavezan lisicama
i lancem oko struka.
Kao da više nisam bio ljudsko biće.
U Japanu, kad nekoga uhite,
život te osobe je završen.
Baš on, Carlos Ghosn, iznevjerio je moje povjerenje.
Izgradio si je čahuru
jer je mislio da je nepobjediv.
Od spasitelja je postao
osumnjičeni kriminalac.
Izgubio je svu moć.
Postao je goli kralj, potpuno goli.
Što se dogodilo? To je glavno pitanje. Dogodio se novac.
Nisam ovo htio.
Nisam htio biti upleten
u neku čudnu zavjeru,
posebno ne u Japanu.
Svi su znakovi upućivali na to da neću imati pošteni tretman.
Nije teško doći do zaključka
da ćete umrijeti u Japanu ili morati izaći.
BJEGUNAC: ČUDNOVATI SLUČAJ CARLOSA GHOSNA
Bok.
Zdravo.
Dobro došli. Dobro jutro.
Samo da objasnim, ja sam glumica.
Scenarij se temelji na intervjuima
s bliskim pomoćnicima i PR savjetnicima g. Ghosna
s kojima je godinama surađivao i koji, iz raznih razloga,
nisu htjeli sudjelovati u ovome.
Usredotočimo se na činjenice.
Priča je počela 1996. u Parizu gdje je g. Ghosn doveden
da spasi omiljenu francusku automobilsku tvrtku, Renault.
Renault je zabilježio gubitak od pet milijardi i 248 milijuna franaka.
Predsjednik, Louis Schweitzer,
kaže da je proizvođač po prvi put u desetljeću u minusu.
Gubici su još uvijek problem.
Godine 1996.,
tražio sam zamjenika u Renaultu.
I tražio sam nasljednika.
Kontaktirao sam Carlosa Ghosna,
koji me posjetio u mojem uredu.
Bio je, naravno, bistar, briljantan.
Bio je vrlo izravan,
usredotočen na problem pred sobom
i nimalo poput neke osobe koja bi čavrljala o vremenu.
Tu nije bilo ćaskanja, kako se kaže.
Odmah sam odlučio da ga želim.
U klasičnom francuskom sustavu, postoji puno nasljednika.
Neki su nećaci, unuci
ili djeca starijih dužnosnika, ministara ili generalnih direktora.
Carlos Ghosn nije bio takav.
Carlos Ghosn došao je iz nekog drugog svijeta.
Tada je Carlos Ghosn bio Libanonac.
Nije bio Francuz.
Rekao sam mu: „Mislim da je pametno
da dobijete francusko državljanstvo
jer je važno da generalni direktor Renaulta bude Francuz.”
Nije imao nikakvu želju
postati dijelom francuskog establišmenta,
a posebno ne u pariškom okruženju.
Mislim da ga je to kasnije stajalo.
Nije se sviđao drugim šefovima jer nije bio u njihovom društvenom krugu.
Nalazili su se u operi, na nogometnim utakmicama ili sastancima.
Carlos Ghosn nikad nije to činio.
Od samog je početka bio autsajder.
Naše prezime na arapskom glasi Ghossone,
ali na francuskom ga je teško izgovoriti.
Morali biste reći
G-H-O-S-S-O-N-E da izgovorite Ghossone
pa je ispalo Ghosn.
Da. Volim ovu sliku.
To je u njegovom stilu.
S redovnicima.
Vrlo je ozbiljan.
Bože! Ovo je…
To je bilo jako davno.
On nam je bio poput mađioničara.
On je brat kakvog biste samo poželjeti mogli.
Za g. Ghosna bilo je izazovno raditi
jer je njegova standardna uputa bila:
„Pošaljite mi nešto i reći ću vam je li pogrešno.”
Uvijek sam se opisivao kao tip koji čisti tigrov kavez u zoološkom.
Moraju mu pokazivati poštovanje,
ali apsolutno biti bez straha.
TEHNOCENTAR RENAULT GUYANCOURT, FRANCUSKA
Automobilska industrija je poput ogromnog sata s milijun pomičnih dijelova.
Ghosn je pregledao svako dugme.
„Podesite ovako.”
Na tisuće dugmadi.
Analizirao je svako radno mjesto u Renaultu
i rekao: „Od sljedeće godine, morate ostvariti tri obaveze.
Ako ih ne ostvarite,
uklonit ću vam muda.”
1997. TVORNICA RENAULTA VILVOORDE, BELGIJA
Renault je objavio da će zatvoriti tvornicu
u Volvoordeu u Belgiji u srpnju.
Ugroženo je više od 3000 poslova.
Renault je odlučio zaustaviti proizvodnju
u svojoj belgijskoj tvornici.
Mediji su ga nazvali „Le Cost Killer”.
Znate? Kao da se radilo
o davanju otkaza i zatvaranju tvornica i rezovima,
ali rezovima ne možete doći do porasta.
Rezač troškova, doslovno „Umanjivač troškova”,
Ghosn je nemilosrdno reorganizirao produkciju.
Da, 3000 ljudi izgubilo je posao,
ali zahvaljujući g. Ghosnu, u nekoliko godina,
Renault je iz milijardi u dugu došao do plusa.
Preko 12,5 milijardi franaka.
Nevjerojatno!
Generalni direktor Renaulta, Schweitzer,
nije poznat po svom humoru.
Ali danas ima razlog za osmijeh.
Renault je, u to vrijeme, imao veliki preokret,
ali mislili smo da smo premali i previše ovisni o Europi.
Zaključak je bio taj da bismo se trebali udružiti
s drugim proizvođačem automobila
i da taj drugi proizvođač mora biti iz Azije.
Ili korejski ili japanski.
27. OŽUJKA 1999. TOKIO
U ekonomskom poglavlju, Renault i Nissan stvaraju
četvrtu najveću automobilsku grupaciju.
U Tokiju je potpisan ugovor o dijeljenom globalnom partnerstvu.
U kojem će Renault uložiti 33 milijarde franaka
za kupnju preko trećine japanskog kapitala.
Budućnost Renaulta uložio sam
na uspjeh saveza Renaulta i Nissana.
Javno sam izjavio da ne bih pristao na tako nešto
da mi tvrtku nije vodio čovjek poput Ghosna.
O, bojali smo se.
Mislili smo: „Što, Japan?
Nemamo ništa zajedničko.
Ni jezik. Ne znamo ni kako se kaže 'bok'.
Ne znamo ništa.”
Rekoh: „Sigurno želiš ići u Japan?”
Otpočetka je govorio: „Ako ne uspijem, odlazim.”
G. Ghosn zatekao je proizvođača automobila u kaosu.
Osiromašeni Nissan nije mogao proizvoditi nove aute.
ali ni stvarati popularne modele.
G. Ghosn si je natovario odgovornost
da nekako iznova izgradi Nissan.
Nissan je u vrijeme Renaultovog ulaganja
dugovao 20 milijardi dolara
i bio je gotovo insolventan.
Bio sam skeptičan, ali otvorena uma.
Nitko u automobilskoj industriji
nije mislio da će ovo biti uspjeh.
Nazvati to savezom
implicira jednakost,
ali ovo nije bio savez.
Renault je bio iznad, a Nissan ispod.
To nije bilo spajanje, ali nije bio ni brak.
Renault je uložio novac.
Kontrolirali su Nissan.
Bilo je veliko iznenađenje
za tvrtku poput Nissana
da dovede i prihvati stranog generalnog direktora.
Vrlo iznenađujuće.
I ja sam, kao poslovni izvjestitelj, bio dojma
da Japan zauzima neka druga država.
Kao da smo izgubili rat i sad smo
pod okupacijom.
-Kako ste? -Konnichiwa.
Shvaćao sam da je to što smo morali prihvatiti stranca kao predsjednika
takve tvrtke bilo kao gubitak rata,
kao da smo izgubili ekonomski rat.
Osobno je posjećivao tvornice širom Japana.
Htio je ispasti ljubazan, brižan i darežljiv
prema svojim radnicima
kako bi pokazao
da nije tip osobe koja će naglo davati otkaze.
Puno izazova.
Svaki dan i svaki tjedan trebalo je ojačati tvrtku.
Uspjeh tvrtke ovisi o vašem trudu.
Pomislio sam…
Može li ovaj sredovječni tip stvarno biti takav revolucionar?
To je bio moj prvotni dojam.
Tada je bio nizak i ćelav.
Nosio je neke staromodne naočale.
U tom smislu izgledalo je kao da nema veze
s elegantnom francuskom državom.
U jesen 1999.,
ideja je bila predstaviti trogodišnji plan za obnovu Nissana.
Kako bi
obnova Nissana bila uspješna,
to ovisi o tome koliko…
…pogotovo ako uzmemo u obzir da Nissan ima snažan temelj za oporavak.
Ghosn je bio poznat
kao rezač troškova dok je radio za Michelin i Renault.
Zaposlenici Nissana
bojali su se da će izgubiti poslove.
To znači 21 000 manje radnih mjesta
ili 14 % svih zaposlenih.
Nakon Ghosnovog dolaska,
moj je posao bio davati otkaze.
SMANJENJE 21 000 RADNIH MJESTA
Dao je upute i odredio brojke koje smo morali ispoštovati,
a koje je bilo nemoguće dostići na način na koji smo dotad radili.
Zaustavite zatvaranje tvornica!
Zaustavite urotu Renaulta i Nissana!
Ako se itko požalio,
dobio je otkaz.
Posebno ako su žalbe bile upućene Ghosnu.
Iz perspektive odnosa s javnošću,
recimo da je bio izazov
pozitivno predstaviti gubitak 21 000 radnih mjesta.
G. Ghosn morao ih je vraški šarmirati.
-Dobro jutro, g. Ghosn! -Kako ste?
-Drago mi je. -Kako ste? Ja sam Yuko Ando.
Drago mi je.
-Uranili ste, zar ne? -Da.
Kad sam se našla s g. Ghosnom zbog intervjua,
bio je uvjeren da će uspjeti.
Sljedećih je 15 minuta važno
jer još nitko nije stigao i može sam raditi
bez da ga itko ometa.
Provjerava e-mailove.
Bio je uvjeren u uspjeh.
Neuspjeh mu nije padao napamet.
Dame i gospodo,
hvala vam što ste pronašli vremena da dođete ovamo.
Želim dobrodošlicu i našim prijateljima iz francuskog tiska.
Danas sam ponosan što sam Libanonac.
Ta je zemlja u teškim trenucima stajala uz mene.
Bio sam mlađi menadžer
kad jer prvi put došao u Nissan.
Radio sam za njega i s njim 19 godina.
Bio je dobar vođa, vrlo pouzdan i siguran.
I, naravno, karizmatični vođa.
Nismo bliski… kako da to kažem… privatno.
Ali dobar je šef. Izvrstan šef.
Vi ste sad pravi čovjek. Tehnologija, vibracija…
…hvala na dolasku.
-U redu je. -Dobro?
Očuvati identitet Nissana
i razdvojiti ga od Renaulta bila je
izvrsna ideja.
Inače ne bi upalilo.
Ghosn je shvatio da
ako pokušate natjerati Japance
da nose beretke na glavi i bagete ispod ruke, to neće uspjeti.
U japanskoj kulturi,
Nova godina najveći je blagdan u godini.
Ghosn je propustio prvi sastanak,
koji je uključivao dobavljače.
Trebao je sjekirom otvoriti bačvu sakea
i poželjeti svima sreću.
Ako to ne učinite, zamjerit će vam.
Nije bio ondje. Otišao je na odmor.
DOBRO DOŠLI I TVORNICU NISSANA IWAKI!
Imao je puno karizme.
Svi bi postali nervozni
i ostavili bi u čudu kad bi ga upoznali.
G. Ghosn nije bio zgodan.
Podsjećao me na Mr. Beana.
Ali to nisam smjela reći naglas jer bih upala u nevolju.
Zašto se smijete?
Nikad nije smrdio na alkohol
i, naravno, nije pušio.
Uvijek je bio ozbiljan.
Prvi je ustajao i posljednji lijegao.
Dan prije pripremila bih mu
doručak u boci.
Unutra bi bila zobena kaša s kokosovim mlijekom, prah od maqui bobica,
jedan štapić morske alge u prahu
koji košta oko 1000 jena po štapiću.
Sve bih pomiješala u blenderu dok ne postane gusto i ljubičasto
i to je jeo svako jutro.
Izgledao je dobro i moćno u odijelu.
Ne znam kako to objasniti.
Nisam bio šef Nissana 17 godina zato što sam bio Carlos Ghosn.
Bio sam ondje samo zato što sam imao rezultate.
Imao sam zaradu i novčani priljev.
Imao sam dividende. To je naš razlog postojanja.
Sastanak s Ghosnom
uvijek je značio brojeve.
Iznio bi hrpu cifri
i sve te podatke.
Govorio je brzo
te su se svi zapanjeno složili.
To je kao nekakva
magija.
Preokret u Nissanu bio je izvanredan.
Od ružne postave nastala je dobra.
Od 2,5 milijuna vozila proizvodili smo 5,7 milijuna.
Od 20 milijardi duga, imali smo 15 milijardi u banci.
Vjerojatno nekolicina ljudi… Možda je samo Ghosn to mogao.
Ljudi u Nissanu znali su reći da postoji „Ghosn premija”.
Da samo imate Ghosna kao menadžera,
tvrtka više vrijedi u očima ulagača.
To je bila Ghosnova pozicija u automobilskoj industriji.
Išao sam u Japan i mislio:
„Imam posla s nekim tko je jako slavan i vrlo prepoznatljiv.”
Do tog trenutka,
nisam pazio na nekoga tako poznatog kao g. Ghosn.
Svaka autokompanija ima ikonu.
Ford ima Mustanga.
GM ima Corvettu.
Aston Martin ima DB5.
Nissan je imao GT-R.
Sve je išlo prema predstavljanju GT-R-a na Tokyo Motor Showu.
Napisao sam govor, a Simon je napisao priopćenje za tisak.
Bilo je zabavno pisati jer se radilo o strasti i proizvodu.
Ghosn je toliko privlačio pažnju
da se 800 novinara naguralo oko pozornice.
To je jako nelagodno, vruće, znojite se. Svi čekate.
Sjećam se da mi je g. Ghosn prije toga rekao:
„Ovo je važno.” I bilo je.
Zagrmio je i izašao na pozornicu!
Uvijek je bio vrlo ozbiljan,
ali nasmiješio se pri izlasku iz auta.
Emocije su ga svladale.
Rekao je…
Ono što čujete je grmljavina Nissanove strasti za izvedbom.
Ovo što vidite je vrhunski fizički izraz.
Potpuno novi Nissan GT-R.
To je bio Ghosn na vrhu.
To je bio njegov vrhunac.
Kad sam studirala,
moj dečko vozio je GT-R-
Evo ga.
Lijepe uspomene.
Htio je pokazati da je GT-R
kao vuk u janjećoj koži.
Namjesti sjedalo.
NISSANOV ISPITNI POLIGON
To znači da je auto bilo vrlo lako voziti.
…skoro 100 km/h.
Dao mi je da ga vozim.
To je bilo 200 km/h!
Odjednom, pri 60 km/h…
Ono što sam tada osjetila,
jest da je Ghosn volio aute
kao što ih vole dječaci.
Volio je medijsku pažnju.
Bio je vrlo slavan.
GHOSN MANIJA
Bila je to Ghosn manija. To je jasno.
VOLIMO VAS
Mislio sam da će biti strašan,
ali dok ga vidim uživo, zaigran je.
Čak je i mahnuo!
PREDSJEDNIK
Bio je u svim časopisima.
Tretirali su ga kao zvijezdu.
Dobro se snalazio na pozornici.
Drugim riječima, bilo mu je jako važno
osmisliti svoj klub obožavatelja.
Ghosn je u Nissanu izgradio bazu obožavatelja
i osigurao poziciju generalnog direktora.
Nešto slično rade političari.
NAPRIJED IWAKI!
Tada su ga počeli crtati u mangama
i njegova se priča pojavljivala u stripovima.
Ne znam u kojem smjeru oni to čitaju, ali…
Da, to je… Ma dajte.
Vidjeti brata u japanskoj mangi.
Lice mu je dobro pristajalo u to.
Imao je debele crne obrve.
Bilo ga je lako nacrtati.
Tamošnja mi je rođakinja rekla da je jednom išla s njim u restoran
i kad je ušao, rekla je: „Nayla, bilo je nevjerojatno.
Svi su ustali i zapljeskali.”
Rekla je: „Naježila sam se. Da si bar to vidjela.”
Zaplakala bih, naravno.
To smo ja i g. Ghosn.
Ovdje je g. Ghosn s našim osobljem.
Tako je slavan da ga gotovo svi znaju.
Zahvaljujući g. Ghosnu,
ljudi su saznali za naš restoran
i imali smo posla.
Sjedio je za ovim šankom.
Omiljeni yakitori bio mu je
kashiwa, pileća prsa.
Kad je počeo ostvarivati uspjeh, kad sam vidjela te mange i sve to,
pomislili smo: „Bože, ti si kao raketa, kao komet
i uvijek ćeš nas iznenaditi.”
Ono što je učinio između 1999. i 2007.,
bilo je apsolutno savršeno i bez premca.
Što god se dogodilo nakon toga, ovo mu ne možete osporiti.
Mala revolucija u automobilskom svijetu.
Renault grupa mijenja vođe.
Louis Schweitzer predao je palicu Carlosu Ghosnu,
generalnom direktoru Nissana.
Sretan sam što sam opet u Francuskoj
da postanem direktor tako inovativne i entuzijastične tvrtke poput Renaulta.
Carlos Ghosn i ja smo se dogovorili
da će me Carlos naslijediti u Renaultu.
Ali i složili smo se da više neće biti generalni direktor Nissana.
Mogao je delegirati.
Mogao je odabrati nekog Japanca koji poznaje obje kulture i tako.
Nije to učinio. Nije ni pokušao.
Rekao mi je: „Ja ću držati obje pozicije,
generalni direktor Renaulta i Nissana u isto vrijeme, nekoliko mjeseci.
Dok ne nađem nasljednika u Nissanu.
Naravno da sam mu povjerovao.
I bio sam glup što sam mu povjerovao.
Htio je zadržati kontrolu nad Nissanom.
To je po mojem mišljenju, bila fatalna pogreška.
Za savez, za Nissan, za Renault i za njega.
Mislim da je na kraju to skupo platio.
Obavljali smo stvari doslovno u letu.
Nekoliko smo dana bili na Tajlandu.
Otišli smo u Egipat na obalu Nila.
Zatim u Europu, a zatim nekamo drugamo.
Stalno smo bili u pokretu.
Bilo je teško držati korak.
Našli bismo se jednom mjesečno tijekom njegovih letova.
Kažu da je samo tjedan dana u mjesecu bio u Japanu.
Ostatak je vremena bio u Francuskoj ili Americi.
Bilo je nečuveno da netko aktivno vodi dvije tvrtke.
To je mogao samo Carlos Ghosn.
Ali nitko ga nije mogao natjerati da shvati
da nije moguće voditi dvije tako velike tvrtke
udaljene 10 000 kilometara.
Da provodi život u avionima, rastrgan između tih tvrtki.
To nije najbolji način da upoznate zemlju i ljude,
da vidite ekipe i shvatite što se doista događa.
To je bio početak raspada.
Sveukupno ćemo pokrenuti 26 automobila u planiranom roku.
Povećat ćemo prodaju za 800 000 vozila 2009.,
u usporedbi s 2006.
Udvostručit ćemo stopu rasta za upola manje vremena.
Najveći cilj bio mu je da stvori dobit
i podijeli je s dioničarima.
Način na koji se odnosio s osobljem,
koristeći one nadarene i odbacivši beskorisne…
To je bilo sasvim drukčije
od stilova menadžmenta u Japanu.
Ghosnova bliskost s trupama, kako ih nazivamo,
bila je jako loša.
2006. RENAULTOV TEHNOCENTAR, FRANCUSKA
Carlos Ghosn preko noći je odlučio
da moraju srezati troškove za 30 % u Tehnocentru.
Gotovo da su krvlju morali potpisati…
Pa, očito ne,
ali morali su obećati da će dati sve od sebe.
DOBRO DOŠLI U RENAULTOV TEHNOCENTAR
Početkom 2006.,
moj muž radio je bar 12 sati dnevno.
To je uključivalo i vikende.
Posljednja dva mjeseca radio je više od 90 sati tjedno.
Redovno je premašivao 100 sati.
To je bilo smiješno.
Rano jednog poslijepodneva, primila sam poziv od policije.
Prvo sam pomislila da je imao prometnu nesreću.
Ali očito se nije radilo o tome.
Moj muž počinio je samoubojstvo skočivši s mosta.
Još dvoje ljudi skočilo je s istog mosta prije njega.
Jedan je poginuo,
a drugi je teško ozlijeđen i završio je paraliziran u kolicima.
Tri samoubojstva u četiri mjeseca. Novinari su se zainteresirali.
Postoji li kolektivna bolest među Renaultovim zaposlenicima?
Mora se postaviti pitanje
nakon samoubojstva 44-godišnjeg zaposlenika.
Izgubio je gotovo osam kila u šest tjedana.
Svake je večeri plakao.
Provodio je noći i vikende radeći.
Više nije znao gdje je.
Rekao mi je da mu nijedna pogreška neće biti oproštena.
Takav tretman Renaultu neće biti oprošten.
Tada sam radila u Tehnocentru.
Tako nešto nikad nismo iskusili.
Došlo je do gubitka smisla , duše.
Ljudi su bili tako očajni da su si oduzeli živote.
Nismo mislili da bi se tako nešto moglo dogoditi u Renaultu.
Pisala sam Carlosu Ghosnu.
Mislila sam da će odgovoriti ako naslovim pismo na njega.
Nije mi odgovorio.
To je normalno.
Ne znam je li samo on odgovoran.
Ali odgovoran je zbog pritiska koji je stavio na tvrtku
i zbog poticanja takvih metoda menadžmenta.
Proizvođač automobila Renault kriv je za ozbiljni nemar.
Ozbiljni nemar.
Ozbiljni nemar u samoubojstvu…
…sud je ustvrdio da je tvrtka „trebala biti svjesna opasnosti”.
Tvrtka ozbiljno shvaća ovakvu vrstu tragedije.
To utječe na sve nas
i bit će posljedica u smislu menadžmenta i pažnje…
Dok razgovaram s vama, shvaćam
da se bol smanjila, ali ljutnja nije.
I dalje sam puna bijesa.
Bijes je još uvijek ovdje.
Bol se malo smanjila, ali ljutnja nije.
2010. STOŽER NISSANA, TOKIO
U Japanu je obavezno
otkriti kolika vam je plaća
ako dobivate više od 100 milijuna jena od 2010.
Tada smo saznali da je plaća Carlosa Ghosna
sedam puta veća od plaće generalnog direktora Toyote.
Pa, za nekoga poput mene…
kad sam vidio objavljene prihode Carlosa Ghosna,
mislio sam da su apsurdno visoki.
Nismo si to mogli ni zamisliti.
Mislio je da ga ne plaćaju dovoljno.
Dotad je g. Ghosn već počeo gubiti
svoje, moglo bi se reći, nadljudske moći.
Kad je objavljeno da Nissan plaća g. Ghosnu 8 milijuna eura
i u Francuskoj su počeli postavljati pitanja.
Da, istina je
da mu je i Renault plaćao 1,2 milijuna eura i iz nekog razloga,
neki su mislili da je plaća od 9,2 milijuna eura malo pretjerana.
Ford je rekao… Osnivač Forda je rekao:
„Da osiguram dobru atmosferu u svojoj tvrtki,
ne bih trebao zarađivati više od 20 puta više od običnog radnika.”
Ovo je „dan za dijeljenje”. Što mislite o tom komentaru?
Rekli ste da je Ford to rekao, ali tamo ne primjenjuju to pravilo.
Generalni direktor Forda najplaćeniji je direktor u industriji.
Zarađuje triput više od mene. Samo da znate.
Nikad nisam vidjela da neumjereno troši.
Bio je konzervativan i brinuo se za svoje stvari.
Što se tiče košulja,
nosio ih je dok kragna i pazusi
nisu požutjeli.
I ovaj gumb ovdje.
Malo se udebljao i postala mu je uska oko vrata
pa me zamolio
da sve gumbe pomaknem za centimetar.
Cijenio je i brinuo se za svoj novac.
Možda mu zato dobro ide štednja.
LIBANON
Počeo je mijenjati svoj izgled.
Pričalo se da nosi cipele s debelim potplatima
da se doima višim.
Očito je da je presadio kosu.
Napokon smo postigli tržišni udio od 5 %, a to je bio prvi korak.
Njegova kosa…
Valjda ima više kose…
nego prije.
Ne znam je li porastao,
ali sad sigurno ima više kose.
Zatim se riješio naočala
i otišao na Lasik,
lasersku operaciju za kratkovidnost.
Sigurno je imao krizu srednjih godina.
Razveo se od prve supruge.
Djeca su mu otišla na sveučilište.
Počeo je nositi bolja odijela.
Počeo je obraćati pažnju na izgled
i počeo se više šepuriti.
Neki sigurnosni analitičar rekao mi je da fiktivna vrijednost njegovog sata
iznosi između 150 000 i 250 000 američkih dolara.
Ključno mi je bilo da mu ne tratim vrijeme.
-Bez brige. Trebam li nešto potpisati? -Da.
Radio sam u Nissanu gotovo sedam godina
i dobio sam mogućnost
da idem raditi u globalni stožer u Japanu.
Bio nervozan jer mi je to bio prvi sastanak odbora.
Nisam htio kasniti.
Nisam htio da mi curi nalivpero ili tako nešto.
Bilo je impresivno jer su svi već prije došli.
On je došao, sjeo i znate…
Sad je 10.30 h, u redu.
Sastanak je počeo točno na vrijeme.
Tko danas počinje?
Ja.
-Da počnem? -Da, samo dajte.
Skupina članova uprave oko njega upijala je svaku njegovu riječ.
Skoro kao klub obožavatelja.
Oni sve čine za njega ili bar pokušavaju,
žele mu ugoditi.
Ne bih rekao da je Carlos Ghosn bio car…
Ne znam je li mislio da je Bog ili nešto,
ali nitko mu se nije smio usprotiviti.
U mojim očima, stopala mu više nisu doticala tlo.
Lansirao se u stratosferu.
Na kraju je bio okružen ljudima koji su mu samo govorili kako je sjajan.
Izgubio je osjećaj realnosti.
To je pridonijelo njegovoj paranoji i strahu od urote protiv njega.
Neki tužitelji i članovi uprave u Nissanu rekli su:
„Znate što? Ovaj tip je hladni i pohlepni diktator.”
Tako su rekli. „Hladni, pohlepni diktator.”
U rujnu 2010.,
neki članovi uprave Renaulta primili su pismo u kojem je pisalo
da neki visoki dužnosnici
prenose informacije nekoj kineskoj tvrtki,
a ti ljudi su bum, bum, bum.
Optuženi su da su prodali informacije o Renaultu
kineskim špijunima.
Carlos Ghosn imao je snažnu reakciju i rekao:
„Obratite se vladi. Odat će te informacije.
Nastat će veliki problem u Kini, gdje je Nissan popularan.”
Rekoh: „Ne, ne možemo… Ne možete se obratiti vladi.
Morate pokušati uvjeriti ljude da govore.”
Organizirao sam mali tim da intervjuira tu trojicu.
Dobro ih poznajem, ali jednog jako dobro poznajem.
Da? Halo.
Halo, Patrick.
-Kako si? -Dobro.
Zato što smo dobri prijatelji,
možda ću ga uspjeti nagovoriti da progovori.
Našli smo se danas
jer smo saznali da si učinio nešto ozbiljno.
Što?
Govorimo o industrijskoj špijunaži.
Zapanjen sam da bi učinio tako nešto.
Oprosti, nisam se sasvim probudio. Ne shvaćam.
Sastao sam se s njim
i pitao me: „Što želiš reći, Patrick?
Ja nemam veze s tim.”
Rekoh: „Da, ali dobili smo izvješće
u kojem piše da imaš račun u Švicarskoj na koji si primio taj novac.”
Rekao je da to nije istina.
Da budemo potpuno transparentni, neki tvoji pomoćnici
sad su na razgovorima u obližnjim uredima.
Osumnjičeni su za ista nedjela.
-Ti si u središtu strategije… -Ali to je…
-Učinio si nešto glupo. -Nisam učinio ništa.
To je bilo glupo i pogrešno.
Znaš sve to bolje od mene, Michel.
Ne znam ništa.
Stvarno ne znam o čemu govoriš.
Ne znam ništa. Ne razumijem.
To znači da je tvoja karijera, tvoja obitelj, sve je gotovo.
Čim napustiš ovu prostoriju, napuštaš i Renault, Michel.
Ne želim nadrapati zbog nečega što nisam učinio.
Ti poznaješ Michela.
To nam je bio prvi dan na poslu nakon praznika.
Obilazili smo urede
i sve pozdravljali i čestitali Novu godinu.
Ujutro smo čuli glasinu
da je troje ljudi dobilo otkaz.
Rečeno nam je da ne smijemo ni razgovarati s njima
ako nas nazovu.
Gdje smo to?
Je li ovo Staljinov SSSR?
Tri zaposlenika Renaulta, tri visoka člana uprave,
osumnjičena su za curenje poslovnih tajni.
Troje ljudi u srcu grupe dobilo je otkaz
jer su otkrivali strateške informacije u vezi s električnim automobilima.
Sramotan skandal za upravu.
Izbačen sam iz ove tvrtke kao pas.
Renault me ozbiljno optužio,
što u potpunosti odbijam.
Nisam dirao nikakav novac. Nemam račune u stranim bankama.
Bio sam transparentan. Istraga je sad u rukama zakona.
Sve je postalo još gore jer je Carlos Ghosn otišao na državnu televiziju.
Naš gost je Carlos Ghosn.
-Dobra večer. Hvala na dolasku. -Dobra večer.
Ima mnogo pitanja u vezi s ovim slučajem.
Savjetnici su mu rekli: „Ne govori o dokazima. Budi oprezan.”
Jeste li imali službene dokaze o njihovoj krivnji.
Slušajte, sigurni smo. Ne bismo bili ovdje da nismo.
Ono što morate znati…
Svi su pitali: „Gdje su dokazi?”
Znao sam da je to glupost.
Nijedna riječ nije bila istinita.
Ali nemamo dokaze.
Imamo neko jadno izvješće
koje je smislio neki tip iz Renaulta
koji je varalica.
Optuženi zaposlenici nisu bili špijuni, već žrtve ucjene.
Zatim bankovni računi, sve je to izmišljeno.
Da ili ne, je li bilo industrijske špijunaže u Renaultu?
Rukovodeći kadar počinje pokazivati sumnju.
Svima je bilo neugodno.
Svi su se smijali Renaultu,
a posebno Carlosu Ghosnu.
Napokon, mjesec dana kasnije,
ne sjećam se točno kad,
vratio se na televiziju.
-'Večer, Carlose Ghosne. -'Večer.
U siječnju ste tvrdili da ste sigurni
i da imate brojne dokaze o špijunaži.
Sad je jasno da ste pogriješili, blago rečeno.
Koji je večerašnji zaključak?
Slušajte, pogriješio sam.
Mi smo pogriješili.
Prema zaključcima pariškog tužitelja,
izgleda da smo bili obmanuti.
Sarkozy zahtijeva da zbog toga odstupe broj jedan ili broj dva.
Sarkozy je tada bio predsjednik.
Dakle, ja sam bio gotov.
Morao sam otići.
Morao sam otići da zaštitim Carlosa Ghosna.
Postoji francuski izraz: „Riba truli od glave naniže.”
Mislili smo da je više rukovodstvo poludjelo.
To je bio početak kraja Carlosa Ghosna
i saveza, rekla bih.
Za mene je najsimboličnije u ovoj tužnoj priči
bilo ono što je učinio u Versaillesu.
Službeno je to bilo za 15. rođendan saveza između Renaulta i Nissana,
ali on je to priredio točno na svoj 60. rođendan.
Činjenica je da palača Versailles nije bila slobodna neki drugi dan.
Bila je to…
Bila je čista slučajnost da se to dogodilo
na isti dan kao i njegov 60. rođendan.
To nije isplanirano.
Nije imao rođendansku tortu ili tako nešto.
Nitko nije pjevao sretan rođendan.
Ali imali su chefa s Michelinovom zvjezdicom, što je bilo kul.
Znate li koliko je sve to stajalo?
Oko 630 000 eura.
Platio je to novcem Renaulta i Nissana.
Zaplešimo disco.
Hvala.
Dame i gospodo, dragi prijatelji, dobra večer i dobro došli.
Na tako nešto pozivate ljude koji su doprinijeli tom savezu,
a ne neke prijatelje i, ne znam,
uzvanike i slavne osobe poput Cherie Blair.
I da, pozvao je nekoliko prijatelja i članova obitelji,
ali došlo je samo 95 od…
Bilo je sveukupno bar 150 ljudi
i bar troje koji su radili za savez.
Naravno, za godišnjicu saveza, pozvali bismo Louisa Schweitzera.
Ne. Nisam bio pozvan na godišnjicu saveza Renaulta i Nissana.
To je bilo pretjerano.
Bilo je neprikladno.
Prvo sam se zapitao: „Je li on idiot?”
Nisam mogao vjerovati.
Od članova odbora pa naniže, morali smo kupovati svoj papir.
Ghosn je sjajno
uveo tu štedljivost u tvrtku,
ali to se nije uklapalo u ono što su ljudi vidjeli.
Ta razlika između štedljivih zaposlenika
i rastrošnosti Ghosnova životnog stila.
Zabave u Versaillesu,
karte za Svjetsko prvenstvo itd.
Privatni avion.
To pomanjkanje razlika između rada i igre.
S Nissanovog gledišta,
bilo je očito da je provodio sve manje vremena i energije
na Nissan nego prije.
A ovo je bilo važno istaknuti
jer je njegovo vodstvo u Nissanu postajalo sve manje blistavo.
Kako bih se nastavio fokusirati na Nissan
i zadržao Nissanov zamah u postizanju uspješnosti,
Nissanovom sam odboru predložio, a oni su pristali,
da Hiroto Saikawa postane generalni direktor.
Saikawa je postao generalni direktor kad je Ghosn postao predsjednik.
Činjenica je da Ghosn nije obavljao posao predsjednika.
On je i dalje upravljao tvrtkom.
JEAN-PAUL BADUEL ODVJETNIK
Počeo me zanimati Renault
zbog ponašanja njihovog generalnog direktora.
Imate posla s nekim tko reže troškove,
tko smanjuje pretjerane troškove,
a istovremeno u inozemstvu, da nitko ne vidi,
prvenstveno dioničari Renaulta i Nissana,
ima ogromnu štednju.
Koliko ja shvaćam…
plan… Moram biti oprezan.
-Da. -Moram biti jako oprezan.
Ali da, koliko shvaćam, osnovane su određene tvrtke
čija je svrha bila ulagati novac u nova poduzetništva
kako bi Nissan imao prednost u određenim industrijama.
Mnoge auto kompanije sad ih imaju.
U osnovi, to je mogućnost ulaganja u start-upove
i neke riskantnije pothvate.
U to se zatim ulaže ogroman novac.
Ali umjesto da se to koristi za tehnološke fondove,
imate mnoštvo rotirajućih direktora.
Novac se troši na razne stvari.
Ja sam bio jedan od direktora.
Kad je osnovan,
to je bio fond kojim se upravljalo iz Amsterdama.
Mislim da je implikacija
namjerno prikrivanje zbog nekih…
skrivenih namjera.
Znači kompliciranje situacije
da nitko ne bi shvatio o čemu se radi.
Mijenjate ljude dok radite nešto drugo.
Organizirao je
neke sheme
kako bi pronevjerio ogromne količine novca
i kupovao vile, jahtu,
nakit.
Sad se pokazalo, navodno,
da je dio tih fondova korišten za kupnju kuća i čega već.
-Ne znam ništa o tome. -Koliko je novca uloženo u fond?
-Ne sjećam se. -Ne?
Ali nije bilo malo.
-Ne radi se o desecima tisuća. -Ne, o milijunima.
Možemo procijeniti vrijednost nekretnina koje je u inozemstvu kupio
g. Ghosn, pod krinkom entiteta
i radi se o ozbiljnim svotama.
Bio je mađioničar u smislu
da je radio s ogromnim novcem…
Osmislio je sustav
koji mu je omogućavao da s time radi što želi.
Kakvi su bili uvjeti koji su omogućili
da svi ti prijestupi prođu nezapaženo
prije nego što su postali jako ozbiljni?
To je dobro pitanje.
Zapravo, znate, nisam bio svjestan,
a mnogi nisu bili svjesni.
Moramo priznati da su ti prijestupi počinjeni,
a da to nitko nije uočio.
Grozno mi je to reći,
ali po mom mišljenju,
članovi uprave u Nissanu oslanjali su se na g. Ghosna.
Bili su previše ovisni o njemu.
Nitko ga nije kritizirao i pustili su ga da radi što želi.
Sve kuće pripadaju Nissanu, a govore:
„Bože, otkrili smo ovo. Radili ste to potajno!” Potajno?
Da vam pokažem dokumente.
Ovo su potpisali
dva zastupnika direktora Nissana, Greg Kelly i Hiroto Saikawa.
„Korištenje imovine, stambeni smještaj.”
„Rio de Janeiro, Brazil. Beirut, Libanon.”
Kad sam čuo da su svi bili iznenađeni
i da radimo to skriveno, rekao sam: „Bože!”
Ali činjenica je, znate…
Vjerovao sam g. Ghosnu i njegovom timu.
Znate…
Nije moj posao da sumnjam.
Dobio sam zadatak da pomognem u istrazi o navodnoj Ghosnovoj povredi dužnosti.
Što idemo dalje, otkrivamo članove uprave
upletene u određene elemente povrede dužnosti.
Kako je slučaj napredovao,
otkrivali su se slojevi na slojevima.
Ja to moram objasniti
šefu revizorskog odbora.
Tako da sam ja zviždač, recimo to tako.
Ako odbor kaže: „Bez brige, Rav. Imamo sve pod kontrolom.
Puno hvala, ali uzeli smo u obzir tvoju zabrinutost.
Više ništa ne moramo poduzeti.”
Onda sjajno. Sve je u redu.
Obavio sam svoj posao. Kao i oni.
Ali to se nije dogodilo. Samo je postalo neobično tiho.
Za tri su me dana uklonili iz istrage o Ghosnu.
Rečeno mi je da se nakon šest godina boravka u Japanu
moram vratiti kući.
Da, izgubio sam posao.
Morate se zapitati je li cijelo stablo trulo?
A ako jest…
igra je gotova, zar ne?
G. Ghosn je zamoljen da ostane još koju godinu,
Da sa savezom Renault-Nissan napravi sljedeći korak.
Većina bi taj sljedeći korak nazvala udruživanjem,
ali g. Ghosn i njegov komunikacijski tim pazili su da ne koriste tu riječ.
Danas sam u ovakvoj situaciji
zato što sam prihvatio tu ponudu
da nastavim s integracijom dvije tvrtke,
s približavanjem dvije tvrtke.
S Nissanovog gledišta
zaključili su da neće ništa dobiti
od udruživanja s Renaultom.
Nekoliko sam puta jasno dao do znanja da sam protiv udruživanja.
Ja sam za savez, ali nisam podržavao udruživanje.
To je bio moj stav.
Nažalost, nije bilo povjerenja.
Neki naši japanski prijatelji smatrali su
da se mogu riješiti Renaultovog utjecaja na Nissan
samo ako se riješe mene.
Carlos Ghosn je za Japance kao pregled prostate.
Znaju da je to zdravo i potrebno,
ali i dalje je vražja sramota
kad vam netko gura ruku u guzicu.
Na kraju će reagirati
prilično nasilno protiv toga.
On je radio 19 godina prije nego što su reagirali.
Ali bogme su reagirali!
Jedan od najutjecajnijih biznismena
uhićen je u Tokiju zbog sumnje na financijski prekršaj.
Carlos Ghosn, šef direktorskog odbora Nissana…
Generalni direktor Renault-Nissana, Carlos Ghosn, uhićen je jučer u Japanu.
Iz Nissana kažu da istražuju Ghosna već mjesecima.
Optužen je da je koristio tvrtkin novac za vlastite potrebe.
Izašao sam iz aviona i odveli su me u autu.
Predao sam putovnicu
i rekli su da postoji problem s vizom.
Da ne smijem koristiti mobitel. Uhitili su me.
Ne shvaćam što se događa.
Pomislila sam: „Napokon su ga uhitili.”
Smijem li nazvati Nissan da pošalju odvjetnika?
Nisam znao da Nissan stoji iza toga.
Sve je unaprijed isplanirano! Između tužitelja i tvrtke.
Nevjerojatno je
da su japanske TV postaje upozorene
da će ga uhititi i da su ga čekali.
Padaju cijene dionica Nissana i Renaulta.
Bio sam na seminaru. U 10 h išli smo na kavu.
Upalio sam mobitel. Ajme!
Prevara…
Jasno je da ga je netko htio smjestiti u zatvor.
Počelo je s internom istragom u Nissanu
nakon izvješća zviždača.
Uhićen je i visoki izvršni dužnosnik Carlosa Ghosna, Greg Kelly.
Trebalo je pet sati od mog uhićenja
do smještaja u sićušnu ćeliju u Kosugeu.
Kad vas uhite u Japanu, nadrapali ste, zar ne?
Smatra se da ste krivi u mnogim aspektima.
Kako da to kažem? Kad samo govorim o tome, boli me ovdje.
Ukočim se.
Bili smo sigurni da su pogriješili
i da će izaći sljedeći dan, jer što se inače može dogoditi?
Rečeno mi je da je ovo legalno.
Kako može biti legalno?
Sjećam se da sam Google Translateom prevodio japanske članke
da pokušam shvatiti što se događa.
Počeli smo shvaćati
kad smo vidjeli konferenciju za tisak Hirota Saikawe.
Shvatili smo da se događa nešto nevjerojatno.
To je bilo poput „Igre prijestolja”, ali u Nissanu.
To je bilo suludo.
Bijesni smo…
a ja osobno…
osjećam veliko razočaranje.
Problem je u tome što jedna osoba ima toliku moć.
To je mračna strana Ghosnove ere koja je trajala mnogo godina.
Neki su ljudi rekli da sam ja, Saikawa, izdao Carlosa Ghosna,
ali nisam.
On je izdao moje povjerenje.
To želim reći.
Nisam ovo htio.
Htio sam biti odvjetnik u tvrtki koja proizvodi aute.
Nisam htio biti upleten
u neku čudnu, međunarodnu urotu,
a posebno ne u Japanu.
PRITVORNI CENTAR KOSUGE, TOKIO
U Japanu, među onima koji su…
optuženi za neki zločin,
99 % je proglašeno krivim.
Legitimnost pravnog sustava ne bi trebala počivati na stopi osuda,
već na uvjerenju da se želi saznati istina
i doći do poštenog i pravednog ishoda.
U Japanu, ako nekoga uhite…
njihov je život gotov.
Sto trideset dana zatvora, u samici,
sićušna ćelija bez prozora,
tuširanje dvaput tjedno.
Tražio sam više. Odbili su.
Ispitivali su me dan i noć.
Može biti ujutro, poslijepodne, po noći,
do osam sati bez prisutnosti odvjetnika.
Otpočetka sam mislio
da ne žele saznati istinu.
TRI MJESECA KASNIJE PRITVORNI CENTAR KOSUGE, TOKIO
Upoznao sam ga 14. veljače 2019.
Bilo je Valentinovo.
Dotad je već tri mjeseca bio u pritvoru.
G. Ghosn je ispitivan svaki dan nakon uhićenja.
Ta ispitivanja nisu bili razgovori
kakve biste vodili uz čaj i kolač.
„Bit će vam još gore ako ne priznate.
To mi je tužitelj stalno ponavljao.
„Ako ne priznate, nećemo napasti samo vas,
već i vašu obitelj.”
Japanski odvjetnici to često nazivaju
„talačka pravda”.
To je svijet u kojem vrijeme ide unatrag.
U Alisi u zemlji čudesa pojavljuje se lik Bijele kraljice.
A svijet Bijele kraljice kreće se unatrag u vremenu.
Točno tako izgleda suđenje u Japanu.
Prvo stiže kazna.
Zatim suđenje.
Zatim presuda na samom kraju.
Vrijeme doista ide unatrag.
Bio sam talac u zemlji
koju sam služio 17 godina.
Da. Jedno je kad vas žele srediti,
jer vas nitko više ne želi na tom poslu,
ali kad završite u zatvoru…
To je nešto sasvim drugo,
osim ako to niste zaslužili.
Da.
Poslao je poruku veleposlanicima:
„Ne razgovarajte ni s kime.
Ne idite nikamo i pazite na telefonske pozive.”
Stvarno smo bili uplašeni.
Rekla sam rođaku: „Hajde.
Pronađimo nekoga da ga izvuče. To je jedini način.”
MASSACHUSETTS, SAD
VISOKI DUŽNOSNIK ZADRŽAN U TOKIJU
HITNO POTREBNA IZLAZNA STRATEGIJA
Nakon mnogih pregovora sa sudom,
oslobođen je uz jamčevinu od milijardu jena.
Tada smo pregovarali s pritvornim centrom
da ga izvedemo kroz stražnji izlaz.
Iz nekog razloga, to nam nisu odobrili.
Odjenuli smo g. Ghosna u japansko radno odijelo.
Kad su ga oslobodili, ukrcali smo ga u kombi.
Ta je krinka
bila tako jadna…
To što je njegova krinka bio vidljiv dokaz
da on nije na strani pravde,
jako me rastužilo.
Rijetko dobijete priliku
proganjati nekog stranca, a kamoli nekog slavnog kao Ghosna.
Nisam ni sanjao tako nešto.
Nakon što je pušten uz jamčevinu,
moj je zadatak bio da pratim svaki njegov pokret za tabloide.
To je bio totalni kaos.
To je bila medijska histerija.
Cijelu smo godinu pratili njegove dnevne aktivnosti,
ali nikad nismo vidjeli da vozi Nissan.
NARUČEN PRIVATNI AVION
KRETANJE KINESKIM ZRAČNIM PROSTOROM DA SE IZBJEGNE PRESRETANJE
IZLAZ NAKON BOŽIĆA / SUBWOOFER KUTIJA OTVORI ZA ZRAK OBAVEZNI
Znao je da ga stalno promatraju.
Na ulazu u njegovu kuću
bila je postavljena nadzorna kamera.
Tko god ga je posjetio, točno vrijeme kad je napustio kuću…
Sve je to snimljeno.
ITINERAR
DOLAZAK KIA 29.12. u 22 H
UNUTRA I VAN ZA 24 SATA
POTVRĐENA TEŽINA SUBJEKTA 75 KG
Bijeg je osmislio Michael Taylor,
bivši američki pripadnik specijalnih snaga
koji je sigurno okupio bivše borbeno i zaštitarsko osoblje
da mu pomognu razraditi plan bijega.
Mislim da je već planirao bijeg
kad su ga oslobodili uz jamčevinu.
Vjerujem u to.
Kad god se nalazio s nekime,
navodno su se nalazili u Grand Hyattu.
Ponekad je išao autom,
a ponekad je hodao.
Nije pretjerano reći da je izlazio svaki dan.
Slike i snimke počele su izgledati isto.
Htio je da istražitelji i čuvari
misle da je odlazak u Grand Hyatt bila njegova rutina
i da ne izlazi iz nekog posebnog razloga.
Pretpostavljam da je znao
gdje su sve kamere postavljene.
Tada mu nije bilo dopušteno
komunicirati s nekim tko je upleten u taj slučaj.
Prema uvjetima jamčevine,
Carlos Ghosn
nije se smio sastajati, razgovarati ili pisati pisma svojoj ženi Carol.
Taj uvjet je dodan.
Bilo mi je jako teško izvijestiti ga
o tom uvjetu.
G. Ghosn, imate li poruku za one koji su na vašoj strani?
Molimo predsjednika da pritisne japansku vladu
da poštuju ljudska prava i pravo na obranu
ili da dopuste da se Carlosu sudi u Francuskoj.
-Želite da mu se sudi u Francuskoj? -Da,
jer vidimo da u Japanu neće imati pošteno suđenje.
Bez obzira na to koliko puta pokušali,
nije zakazan datum suđenja.
Suočen s tom situacijom,
Ghosn se pitao koliko bi dugo morao biti u Japanu.
Počeo je pitati kad bi suđenje započelo
i kad bi mogao
dobiti pošteno suđenje.
Često je to pitao.
Sve su to znakovi da neću dobiti pošteni tretman.
Nije teško zaključiti
da ćete umrijeti u Japanu ili morate pobjeći.
Nakon uhićenja,
u Bejrutu su se pojavili plakati u znak potpore libanonskom biznismenu Ghosnu.
Ne možete shvatiti Carlosa Ghosna,
njegovu motivaciju, tu želju za uspjehom,
želju za pobjedom i dokazivanjem da je najbolji,
bez da shvatite bol njegova djetinjstva.
Pronašli smo članak o ocu Boulosu Massaadu,
koji je pronađen mrtav jedne večeri u travnju 1960.
Ustrijeljen je dvaput.
Blizu mjesta zločina,
viđen je Peugeot koji je pripadao ocu Carlosa Ghosna.
Saznali smo
da je George Ghosn iskorištavao svećenika, Boulosa Massaada
za krijumčarenje dijamanata iz Afrike.
Osuđen je na smrt.
Sredinom 1970-ih, u Libanonu je izbio građanski rat.
Uspio je pobjeći iz zatvora i pronaći utočište u Brazilu.
Možete zamisliti
da bi djetinjstvo s ocem u zatvoru, optuženim za ubojstvo,
i to osuđenim na smrt zbog ubojstva svećenika,
bilo jako teško.
Ghosn je cijeli život stvarao legendu o sebi.
POSLJEDNJA TAJNA
Prikaz života koji baš i nije bio onakav kakvog je živio.
Vjerojatno je osjećao potrebu
da pokaže svima s kojima je odrastao
kako je postao uspješan unatoč svojoj povijesti,
unatoč priči o ocu i cijelom životu.
Da je postigao velike stvari.
Posljednji sam ga put vidjela 26-og.
Prišao mi je i rekao:
„Keiko, platit ću ti.”
Iznenadila sam se jer mi još nije morao platiti.
Ali tražio je sve račune
i platio mi je.
Rekao mi je da odaberem vino koje želim
i darovao mi je dvije boce.
Zamolio je da se fotografiramo zajedno.
To me nikad nije tražio pa sam bila vrlo sretna.
Čak me i zagrlio.
On obično nije tip osobe koja dijeli zagrljaje.
Mislim da me zagrlio
zato što je planirao pobjeći.
Znao je da je to posljednji put
pa mi je dao dar, zagrlio me i čak se fotografirao sa mnom.
To me usrećilo.
29. PROSINCA 2019.
Michael Taylor je 29-og
privatnim avionom iz Dubaija doputovao u međunarodnu zračnu luku Kansai.
Japanci su vrlo organizirani.
A takvi su predvidljivi.
A predvidljivost je slabost.
Carlos Ghosn napustio je kuću 29-og u 14.30.
Napustio sam kuću u običnoj odjeći.
Da me itko vidio na ulici, prepoznali bi me.
Ghosn je stigao u Grand Hyatt.
16.11
Kad sam izašao iz hotela, odjenuo sam nešto neuobičajeno.
U hotelu se našao s tri suučesnika.
Iz hotela sam otišao u zračnu luku,
što znači da morate ići taksijem, a zatim vlakom.
U vlaku ste dva do tri sata okruženi ljudima.
Ne smijete privlačiti pažnju.
Nisam mogao proći kroz zračnu luku s mojim licem.
U Shin-Osaki, uzeli su drugi taksi.
Odande…
otišli su u hotel koji je rezervirao Michael Taylor,
a koji je povezan s međunarodnom zračnom lukom Kansai.
HOTEL STARGATE, ZRAČNA LUKA OSAKA
Morao sam ući u avion da me nitko ne vidi.
Kako ući u avion da vas ne vide? Prtljaga za check in.
Idemo kući.
Od toga se trenutka,
Ghosn nije pojavio na nadzornim kamerama.
Može se reći da je nestao.
Kad su napustili hotel,
to je bilo oko 22.00.
Točno u 21.57.
Trebalo je ući u avion u kutiji,
bez prolaska kroz rentgen.
Odlučili smo da je Osaka dobar izbor.
To je trebalo učiniti krajem godine.
Zašto? Zato što ljudi tada idu na praznike.
Stalnih zaposlenika nema. Mijenjaju ih privremeni.
Oni nisu tako dobro upoznati s procedurama.
Trebalo je četvero, petero ljudi, uključujući mene, da dignemo tu kutiju.
Jedan se član osoblja našalio:
„Možda je unutra neka prelijepa mlada žena.”
G. Taylor mi je rekao
da su oni violinisti,
ali to mi je djelovalo sumnjivo.
Imali su kutiju za gitaru, umjesto za violinu.
Ključni stadij bio je prolaz kroz osiguranje.
Tu su najlakše mogli otkriti Ghosna.
Bilo je bitno da kutija ne ide kroz rentgen.
Kad se nađete u situaciji sve ili ništa,
moram biti potpuno usredotočen
da znam kako reagirati ako se nešto dogodi.
Intenzivno živite u trenutku.
Možda da samo…
Ne! To je osjetljivi instrument.
Ne smije ići kroz rentgen. Shvaćate.
Akustično je savršen.
Imamo nekoliko nastupa i moramo ga nositi sa sobom.
Možemo ga otvoriti, ali ne možemo ga dizati.
Trideset minuta u kutiji u avionu,
čekanje da avion uzleti…
To mi je vjerojatno bilo najdulje čekanje u životu.
Bilo je hrabro.
To je bilo smjelo, ali upalilo je.
Šef Renault-Nissana, Carlos Ghosn, pobjegao je iz kućnog pritvora.
Pobjegao je iz Japana dok je čekao suđenje.
Iznenađujući događaji u priči o Carlosu Ghosnu…
Dobivat ćemo najnovije vijesti o bivšem šefu Nissana, Carlosu Ghosnu,
koji je nekako pobjegao iz Japana dok je čekao suđenje…
Hvala Bogu da je upalilo.
Kao da se energija vratila, znate?
Kao da su vam dali elektrošok i sestra vas probudi.
Rekla sam svom mužu:
„Bože! U Libanonu je!
Gotovo je. Noćna mora je završena.”
Nadam se, znate.
Bila sam sretna zbog njega i htjela sam navijati za njega.
Napokon je mogao vidjeti obitelj…
Bila sam jako sretna zbog njega.
Išle su mi suze radosnice.
Ali bila sam i tužna.
Ali mislim da su to bile suze radosnice.
Bivši šef Nissana, Carlos Ghosn, sad je u Libanonu.
Dao je izjavu, citiram:
„Sad sam u Libanonu i neću biti talac
namještenog japanskog pravnog sustava
gdje se krivnja podrazumijeva…”
„…diskriminacija je posvuda,
a krše se osnovna ljudska prava.”
Danas je za mene vrlo važan dan.
Veselio sam mu se svakog dana
otkad je ova noćna mora počela.
Činjenica je da je g. Ghosn pobjegao prije suđenja.
Dosad nitko još ne zna je li zapravo učinio nešto protuzakonito.
Procijenio sam da dokazi nisu bili dovoljno uvjerljivi
da bude proglašen krivim.
Ako je on stvarno na strani pravde,
zašto je morao ići tako daleko
i skrivati se u jadnoj crnoj kutiji da bi pobjegao?
Baš sam razočarana.
Sad je zauvijek zaglavio.
Izgubio je svu moć i sve što je volio.
Postao je goli kralj, potpuno je gol.
NAKON BIJEGA, INTERPOL JE IZDAO TJERALICU ZA GHOSNOVO UHIĆENJE
JAPANSKE I FRANCUSKE VLASTI IZDALE SU TJERALICU ZA NJIM
KAO DIO ISTRAGE ZA FINANCIJSKI PRIJESTUP,
ZLOPORABU KORPORACIJSKIH PRIHODA, PRANJE NOVCA I KORUPCIJU.
Spreman sam dugo ostati u Libanonu,
ali nemojte misliti da ću ovo uzeti zdravo za gotovo.
Moram skinuti mrlju sa svog imena,
a to mi je jako važno.
Ne mogu prihvatiti činjenicu da izmišljanje priča
i laganje u vezi s nečime tako velikim može pobijediti.
Ne mogu to prihvatiti jer ovo je moja priča.
GHOSN JE I DALJE U BIJEGU U LIBANONU I TVRDI DA JE NEVIN
PO SVIM OPTUŽBAMA.
ODBIO JE INTERVJU ZA OVAJ DOKUMENTARAC.
MICHAEL TAYLOR OSUĐEN JE NA DVIJE GODINE ZATVORA U JAPANU
ZBOG SUDJELOVANJA U GHOSNOVOM BIJEGU.
DVA PILOTA I ČLAN UPRAVE AVIONSKE TVRTKE
OSUĐENI SU NA 4 GODINE ZATVORA U TURSKOJ.
2022., NAKON TRI GODINE U TOKIJU,
GREG KELLY OSUĐEN JE NA ŠEST MJESECI UVJETNE
JER JE GHOSNU POMAGAO IZBJEĆI PLAĆANJE ZAKONA O TRANSPARENTNOSTI
TIJEKOM JEDNE FISKALNE GODINE.
I KELLY I URED TUŽITELJA U TOKIJU
ŽALILI SU SE. KELLY SE VRATIO U SJEDINJENE DRŽAVE.
JAPANSKI PRAVNI SUSTAV IMA STOPU OSUDA OD 99 %,
ALI TUŽITELJI IMAJU VRLO DUGAČAK ISTRAŽNI POSTUPAK
I NA SUD ŠALJU SAMO 37 % OSUMNJIČENIKA.
NISSAN JE KAŽNJEN S 1,6 MILIJUNA EURA JER JE ZATAJIO
TOČAN IZNOS KOMPENZACIJE OBEĆAN CARLOSU GHOSNU.
NISSAN POTRAŽUJE 10,7 MILIJUNA EURA ODŠTETE OD GREGA KELLYJA
I 83 MILIJUNA EURA OD CARLOSA GHOSNA.
Prijevod titlova: Davor Levak